ธนาคารกรุงไทยคัดทรัพย์เพื่อการลงทุนรวมมูลค่ากว่า 300 ลบ.ขายแบบยื่นซอง
ธนาคารกรุงไทย จำกัด (มหาชน) หรือ KTB เปิดเผยว่า ธนาคมรได้ฤกษ์เปิดประมูลทรัพย์ NPA ครั้งที่ 2 ประจำปี 2558 คัดทรัพย์เพื่อการลงทุนมูลค่ากว่า 300 ล้านบาท เผยเป็นการประมูลขายแบบยื่นซองและกำหนดราคาขั้นต่ำ ในวันที่ 27 มิถุนายน ณ ธนาคารกรุงไทยสำนักงานใหญ่ เปิดให้ลงทะเบียนและวางเงินประกันซื้อทรัพย์ตั้งแต่วันที่ 22-25 มิถุนายน 2558
19 มิ.ย. 2558

นายชัยชาญ พลานนท์ ผู้บริหารกลุ่ม กลุ่มบริหารทรัพย์สินพร้อมขาย ธนาคารกรุงไทย จำกัด (มหาชน) หรือ KTB เปิดเผยว่า ในวันที่ 27 มิถุนายน 2558 ที่จะถึงนี้ธนาคารจะเปิดให้มีการประมูลขายทรัพย์ NPA ครั้งที่ 2 / 2558 ณ ธนาคารกรุงไทยสำนักงานใหญ่ โดยการประมูลในครั้งนี้ธนาคารได้นำทรัพย์เพื่อการลงทุนจำนวน 4 รายการ มูลค่ากว่า 300 ล้านบาท มาประมูลขายแบบยื่นซอง (กำหนดราคาขั้นต่ำ) โดยทรัพย์ที่นำมาประมูลขายนั้นมีดังนี้
1.โรงงานพร้อมเครื่องจักรในจังหวัดสมุทรสาคร ตั้งอยู่บนที่ดิน 18-3-99.90 ไร่ ราคาขั้นต่ำ 115 ล้านบาท 2.หอพัก/อพาร์ทเม้นท์ที่จังหวัดปทุมธานี บนที่ดินขนาด 1-2-0 ไร่ ราคาขั้นต่ำ 29 ล้านบาท 3. ที่ดินเปล่าเนื้อที่ 47-3-30 ไร่ ตั้งอยู่ที่อำเภอเมือง จังหวัดสุพรรณบุรี ราคาขั้นต่ำ 135 ล้านบาท 4. ที่ดินเปล่าเนื้อที่ 61-2-13 ไร่ ตั้งอยู่ที่อำเภอวชิรบารมี จังหวัดพิจิตร ราคาขั้นต่ำ 35.7 ล้านบาท
สำหรับผู้ที่สนใจลงทะเบียนและวางเงินประกันซื้อทรัพย์ได้ในระหว่างวันที่ 22-25 มิถุนายน 2558 สอบถามเพิ่มเติมได้ที่ บมจ.ธนาคารกรุงไทย สำนักงานใหญ่ อาคาร 2 (สุขุมวิท) ฝ่ายบริหารทรัพย์สินพร้อมขาย ชั้น 16 และที่ทำการสาขาธนาคารทั่วประเทศ